Source: https://www.otazkanapravnika.eu/sk/pravny-blog/gdpr-vymaz-osobnych-udajov
Timestamp: 2019-02-21 11:48:12+00:00

Document:
GDPR - výmaz osobných údajov | Otázka Na právnika
Prečítaných: 775 022
autor: Otázka na právnika, 19 Jun, 2018
Kedy prevádzkovateľ vyhovie žiadosti o vymazanie vašich osobných údajov?
Prevádzkovateľ osobné údaje vymaže, pokiaľ je splnená aspoň jedna z nasledujúcich podmienok:
-	osobné údaje už nie sú potrebné na účel, na ktorý sa získali alebo inak spracúvali,
-	dotknutá osoba odvolá súhlas podľa § 13 ods. 1 písm. a) alebo § 16 ods. 2 písm. a) zákona o ochrane osobných údajov, na základe ktorého sa spracúvanie osobných údajov vykonáva, a neexistuje iný právny základ pre spracúvanie osobných údajov,
-	dotknutá osoba namieta spracúvanie osobných údajov podľa § 27 ods. 1 zákona o ochrane osobných údajov a neprevažujú žiadne oprávnené dôvody na spracúvanie osobných údajov alebo dotknutá osoba namieta spracúvanie osobných údajov podľa § 27 ods. 2 zákona o ochrane osobných údajov,
-	osobné údaje sa spracúvajú nezákonne,
-	je dôvodom pre výmaz splnenie povinnosti podľa tohto zákona, osobitného predpisu alebo medzinárodnej zmluvy, ktorou je SR viazaná, alebo
-	sa osobné údaje získavali v súvislosti s ponukou služieb informačnej spoločnosti podľa § 15 ods. 1 zákona o ochrane osobných údajov.
Kedy prevádzkovateľ vašej žiadosti nemusí vyhovieť?
Navzdory splneniu niektorej z vyššie uvedených podmienok k výmazu nedôjde, pokiaľ je spracovanie nevyhnutné:
-	na uplatnenie práva na slobodu prejavu alebo práva na informácie,
-	na splnenie povinnosti podľa tohto zákona, osobitného predpisu alebo medzinárodnej zmluvy, ktorou je SR viazaná, alebo na splnenie úlohy realizovanej vo verejnom záujme alebo pri výkone verejnej moci zverenej prevádzkovateľovi,
-	z dôvodov verejného záujmu v oblasti verejného zdravia v súlade s § 16 ods. 2 písm. h) až j) zákona o ochrane osobných údajov,
-	na účel archivácie, na vedecký účel, na účel historického výskumu alebo na štatistický účel podľa § 78 ods. 8 zákona o ochrane osobných údajov, ak je pravdepodobné, že právo podľa odseku 1 znemožní alebo závažným spôsobom sťaží dosiahnutie cieľov takého spracúvania, alebo
-	na uplatnenie právneho nároku.
Ako prevádzkovateľ naloží so žiadosťou o výmaz osobných údajov?
Prevádzkovateľ musí žiadosť žiadateľa vybaviť bez zbytočného odkladu, max. do 1 mesiaca od prijatia žiadosti (vo výnimočných prípadoch je možné lehotu predĺžiť o 2 mesiace, o čom musí byť dotknutá osoba informovaná, vrátane dôvodu predĺženia). Vybavenie žiadosti musí byť spravidla bezplatné (výnimkou je, pokiaľ sa napr. žiadosti bezdôvodne opakujú).
Neviete čo do žiadosti napísať? Inšpirujte sa VZOROM Židadosti o výmaz osobných údajov - TU.

References: § 13
 § 16
 § 27
 § 27
 § 15
 § 16
 § 78